# Kranj

| Kranj
 |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Slovenija
 |
| **Pokrajina** | Gorenjska
 |
| **Statistička regija** | Gorenjska Regija
 |
| **općina** | Mestna občina Kranj
 |
|  |
| **Površina**  |
|  - **Ukupna** | 26.3 km²
 |
| **Visina** | 386
 |
|  |
| **Stanovništvo** (2013.)
 |
|  - **Urbano područje** | 37.151
 |
|  - **Urbana gustoća** | 1 412.6 stan./km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 6230
 |
| **Službene stranice** www.kranj
 |
| Karta
 |
| Kranj
 |

**Kranj** (njemački: *Krainburg*, latinski: *Carnium*) je četvrti po veličin grad u Sloveniji od 37.151 stanovnika, on je i administrativni centar Mestne občine Kranj.

## Geografija

Kranj leži na sjeverozapadu Slovenije na ušću rijeke Kokre u Savu, udaljen oko 20 km od centra Ljubljane. Istočno od grada steru se visoke Kamniške Alpe.

Sve donedavno bio je sjedište Gorenjske, a tokom svoje duge historije bio je neformalna prijestolnica historijske pokrajine Kranjske - srca Slovenije i njezinog duha. Po gradu je dobila ime i nekadašnja habsburgška Vojvodina Kranjska

## Historija

Kranj se u pisanim dokumentima prvi put spominje za kasne Antike u 5. - 6. vijeku pod latinskim imenom **Carnium**, kasnije se spominje se pod imenima *Creina*, *Chreina*, *Krainburg*.

Centar grada
To staro keltsko naselje doživjelo je svoju drugu renesansu u 7. vijeku, za velike seobe naroda, tad je izgrađena prva utvrda i naselje oko nje. Arheološkim iskapanjima na tom lokalitetu pronađena je najveća staroslavenska nekropola na tlu Slovenije.

Nakon gubitka samostalnosti krajem 9. vijek početkom 10. vijeka tadašnja utvrda Krainburg postala je prijestolnica takozvane Kranjske krajine, iz koje je u 14. vijeku nastala Vojvodina Kranjska, sa
sjedištem u Ljubljani.
Krainburg je u 13. vijek dobio prava sajmovanja pa se razvio kao trgovačko - obrtničko mjesto poznato po obradi željeza.

Sve do novoga vijeka grad je zadržao svoje bedeme i jasno izraženi obrambeni karakter srednjovijekovnog burga.

## Znamenitosti

Najveće znamenitosti Kranja su župna crkva sv. Kancijana i drugova iz 14. vijeka i dvorac Kieselstein (Grad Kieselstein) iz 13. vijeka, koji je tokom svoje historije promjenio puno vlasnika, i bio često restauriran, posljednji put 1952. po nacrtima arhitekta Jože Plečnika.

## Poznati sugrađani

* France Prešeren (1800. -1849.), pjesnik i književnik
* Ernst Mally (1879. -1944.), filozof
* Peter Škrjanec, muzikolog, dirigent
* Borut Petrič (1961. -), plivač
* Dušan Mravlje (1953. -), ultramaratonac
* Roman Kejžar (1966. -), atletičar
* France Štiglic (1919. -1993.), filmski redatelj

### Gradovi prijatelji

Kranj ima ugovore o prijateljstvu sa slijedećim gradovima;

|  |  |  |
| --- | --- | --- |
| * BiH, Banja Luka
* Austrija, Villach
* Makedonija, Bitola
* Crna Gora, Herceg Novi
* BiH, Kotor Varoš
* Francuska, La Ciotat
* UK, Oldham
 | * Hrvatska, Osijek
* Italija, Rivoli
* Srbija, Senta
* Srbija, Zemun
* Austrija, Bad Eisenkappel
* Italija, Doberdò del Lago
* Turska, Büyükçekmece (Istanbul)
 | * Njemačka, Amberg
* Hrvatska, Grožnjan
* Makedonija, Kočani
* Srbija, Novi Sad
* Hrvatska, Pula
* Srbija, Užice
 |

## Privreda

Kranj je od sredine 19. vijeka izrastao u značajni industrijski centar; najznačajniji privredni pogoni u gradu su tvornica guma Sava i elektronike Iskra.

Pored grada nalaze se dva najpoznatija slovenska skijališta Kranjska Gora i Krvavec.

## Reference

## Vanjske veze

* Službene stranice Općine Kranj (`sl`)